Bétera llança un quadern d'activitats cognitives i físiques per a mantindre actius als seus majors
05 de maig de 2021

La necessitat que els majors estiguen actius tant física com mentalment és la que ha mogut a la regidoria de Drets Socials de l'Ajuntament de Bétera a reinventar-se, una vegada més, i tirar avant aquesta iniciativa que fomenta els hàbits saludables entre la població adulta de més de 55 anys.

Aquest quadern forma part del programa Bétera Saludable que va impulsar l'àrea de Drets Socials l'any passat i a través del qual, tots els dilluns, dimecres i divendres els majors de Bétera poden continuar exercitant el seu cos amb activitats audiovisuals de gimnàstica, ball i zumba de manera online.

“És fonamental que els nostres majors continuen actius i entrenen les seues capacitats cognitives i físiques. Els nostres majors són una peça essencial en el nostre municipi i els necessitem forts i sans per a frenar la Covid-19”, ha assenyalat l'Alcaldessa de Bétera, Elia Verdevío.

El quadern es compon de dos parts, d'una banda, les activitats cognitives que comprenen diferents exercicis de lectura, comprensió i anàlisi. I per un altre, activitats físiques per a exercitar el cos en diferents rutines. A més d'un espai sobre curiositats de Bétera que, en aquest primer número, compta la història de l'edifici Casa Nebot. “Sens dubte, una eina funcional, útil i pràctica per a continuar exercitant i desenvolupant destreses i capacitats d'una manera lúdica, dinàmica i sense necessitat d'eixir de casa. Aquesta iniciativa la llancem ara perquè a l'inici de la pandèmia era més complicat entregar aquest tipus de quaderns en format paper i de manera física” ha comentat la regidora de Drets Socials, María Segura.

Hui mateix l'Alcaldessa de Bétera acompanyada per la regidora de Drets Socials han visitat la Farmàcia Mas Camarena, la Farmàcia Llic. Manuel Aloy, la Farmàcia Llic. Esther Giner, la Farmàcia l’Albereda, la Farmàcia Llic. Patrícia Daríes, la Farmàcia Llic. Javier Guevara i la Farmàcia Llic. Antonio Albiñana, així com també, el Centre de Salut per a entregar els exemplars d'aquest quadern que ja està disponible per als majors de 55 anys del municipi.

L'objectiu d'aquest quadern no és un altre que millorar el rendiment i l'eficàcia en el funcionament de les capacitats cognitives, com la memòria, l'atenció o la percepció de la població més adulta.

Aquesta nova iniciativa suposa un pas més en la línia de treball del Consistori per atendre els seus majors i buscar sempre el seu benestar, “la situació de crisi sanitària ha afectat de ple a aquest col·lectiu que ha sigut el més vulnerable, per això des de l'Ajuntament, coneixem a la perfecció les situacions tan complicades per les quals han passat molts majors de Bétera en aquesta pandèmia i volem estar al seu costat, fer el seu dia a dia més agradable, retornar-los la il·lusió, ajudar-los a seguir actius, en definitiva, millorar la seua vida i acostar-la a la normalitat” ha explicat Elia Verdevío.

D'aquesta manera, des de la regidoria de Drets Socials ja es treballa, també, a reprendre les activitats presencials que els mantenien connectats amb altres majors, socialitzar, fer exercici i mantindre la ment desperta. “Volem que recuperen aquestes activitats que tant els beneficien”, ha destacat María Segura.